**ELŐTERJESZTÉS**

Bonyhád Város Képviselő - testületének 2017. január 26-i

rendes/rendkívüli testületi ülésére

|  |  |
| --- | --- |
| Tárgy: | Együttműködési megállapodás a Metal-Work Bonyhádi KSE-el a Sportcsarnok |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra |
| Előterjesztés száma: | 19. sz. |
| Előzetesen tárgyalja: | Pénzügyi Ellenőrző és Gazdasági Bizottság  Humán Bizottság |
| Melléklet: | Együttműködési megállapodás |
| Az előterjesztés a jogszabályi feltételeknek megfelel: | Dr. Erményi Gyula aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Bonyhád Város Önkormányzata és a Bonyhádi Kosárlabdázók Sportegyesülete 2015. október 26-án kötött és 2016. május 30-án módosított együttműködési megállapodásának hatályon kívül helyezéséről döntött a testület 4/2016.(I.3.) határozatában.

A BKSE-t 2016.11.10-én kelt határozatával értesítette az MKOSZ, hogy pályázata pozitív elbírálásban részesült.

Magyarország Kormánya 1818/2016.(XII.22.) határozatával úgy döntött, hogy 674 millió Ft vissza nem térítendő támogatásban részesíti Bonyhád Város Önkormányzatát a Városi Sportcsarnok felújítására.

A forráskihasználás miatt szeretnénk a Kormány által – célhoz kötötten – jutatott pénzt az épület felújítására és bővítésére, míg az MKOSZ által adott lehetőséget (ahol az Önkormányzat és az Egyesület 60 millió Ft Tao keretet gyűjtött) a csarnok sport technológiai eszközeire felhasználni. Ehhez az Önkormányzatnak 25 millió Ft önerőt kell biztosítania, hogy a megszerzett támogatás teljes összege lehívható legyen.

Az MKOSZ határozatának feltétele, hogy az Önkormányzat és az Egyesület között legyen együttműködési megállapodás.

Kérem a Tisztelt Képviselő-testületet a határozati javaslat elfogadására!

**Határozati javaslat**

Bonyhád Város Önkormányzati Képviselő-testülete jóváhagyja Bonyhád Város Önkormányzata ésa Metal-Work Bonyhádi Kosárlabda Egyesület - a határozat 1. melléklete szerinti tartalommal - közötti együttműködési megállapodást, melynek aláírására felhatalmazza polgármesterét.

Határidő: azonnal

Felelős: Filóné Ferencz Ibolya polgármester  
Végrehajtásért felelős: Dr. Puskásné Dr. Szeghy Petra jegyző

Bonyhád, 2017. január 19.

Filóné Ferencz Ibolya

polgármester